У мају 1968. селектор репрезентације СССР-а Михаил Јакушин избацио га је из националног тима због честих кршења дисциплине и то само две недеље пре одласка на Европско првенство у Италију. Убрзо након тога, доживео је тешку саобраћајну несрећу и чудом преживео, али је био потпуно унакажен и психички се никада није опоравио. Ипак, успео је да се врати на терен и то у првенству 1969. године, одиграо је 8 мечева и постигао два гола. Први гол је дао против московског Динама, за који је у тој утакмици бранио Лав Јашин. Међутим, касније је био принуђен да заврши играчку каријеру.